Povodom Svetog Trifuna u Carskim vinogradima orezani prvi čokoti | Trebinje Live\nPovodom Svetog Trifuna u Carskim vinogradima orezani prvi čokoti\nLomljenjem slavskog kolača i rezidbom čuvenih Carskih vinograda Podrum "Vukoje" je obilježio Svetog Trifuna - zaštitnika vinogradara, ali i početak nove vinogradarske sezone.\nSveti Trifun je okupio porodicu Vukoje u vinogradarevoj kući u Ušču, a vrijedni radnici već uveliko obrezuju vinograde, čiji prvi čokoti datiraju još iz Austrougarskog perioda.\nČestitajući današnji praznik i želeći porodici Vukoje dobro zdravlje i sreću, a vinogradima dobar i kvalitetan rod, otac Dražen Tupanjanin je kazao da je Podrum "Vukoje" pionir u proizvodnji pića od grožđa, te napomenuo da su upravo oni najbolji ambasadori našeg grada.\nProizvodnja vina i uzgoj vinove loze u ovoj porodici se prenosi sa koljena na koljeno, pa su tako i najmlađi članovi ove familije već mali somelijeri.\nDirektor Podruma "Vukoje" Radovan Vukoje za TrebinjeLive.info kaže da su radovi, zbog povoljnih vremenskih uslova, krenuli nešto ranije nego uobičajeno, te da se već krajem prošle godine počelo sa obrezivanjem vinograda i predviđenim agrotehničkim mjerama.\nZa ovu godinu Vukoje je najavio dva nova vina.\n"Vino će biti pravljeno od sorte 'burgunac'. Jedno će biti klasično crveno vino, dok će drugo biti bijelo vino od crvenog grožđa, putem tehnologije koja se već godinama primjenjuje u Francuskoj i Njemačkoj", kaže Vukoje, dodajući da je to i obaveza Podruma "Vukoje", kao prve vinarije u istočnoj Hercegovini, ali i zvanično najbolje u jugoistočnoj Evropi.\nOn je istakao da je prošla godina bila poprilično teška za vinogradare, ali i da su upravo ti razlozi - povećane kiseline i niži šećer odgovarali proizvodnji vrhunskih destilata.\n"U bačve na odležavanje, na nekih deset godina, staviće se i prvi konjak", najavio je Radovan Vukoje.\nIza Podruma "Vukoje" je još jedna uspješna godina, a mi im poželimo mnogo uspjeha i u budućem periodu.


Drive cafe prodao 6 miliona kafa! – Kafica.rs\nPosted on 21 January, 2020 21 January, 2020 Author Kafica\tComment(0)\nDrive Cafe kafa predstavlja luksuzni blend kafe izvrsnog kvaliteta, poreklom iz najstarije italijanske pržionice. Kvalitet vrhunskog Drive Cafe espresa koji svakodnevno osvaja ljubitelje kafe, potvrđen je i na blind taste testu, odnosno na degustaciji zatvorenih očiju, čiji su ispitanici probali čak 32 blenda čuvenih proizvođača espresa. Pobednička mešavina spakovana je upravo u šoljici Drive Cafe kafe, a koja je nastala kao rezultat spajanja više vrsta kafe.\nTokom jedinstvenog načina pripreme svaka sorta se prži posebno, kako bi se razvio njen pun ukus i miris. Mešavina bogate arome i neodoljivog ukusa može se osetiti u svakom gutljaju Drive Cafe kafe, u kojoj vozači, suvozači i ostali ljubitelji najpopularnijeg napitka na planeti mogu da uživaju na svim NIS Petrol i GAZPROM benzinskim stanicama u Srbiji i šire.\nAviator je “mrtav”, živela Kafeterija! Kompanija “Kafeterija&Love&Brands DOO” kupila je Aviator tako da će u nekoliko narednih mesaci sprovesti rebrendiranje svih objekata. Post na zvaničnoj stranici Aviatora u kome se hvale kapućinom i tartom brzo je postao ekstremno popularan pošto je između kolača stajala šolja na kojoj je dobro poznati znak “Kafeterije”. Mnogi su pomislili […]


Robijaši održali sastanak sa Aydinom Olgunom: Napravio se iskorak, dosada smo bili izolirani – Sport Centar Robijaši održali sastanak sa Aydinom Olgunom: Napravio se iskorak, dosada smo bili izolirani – Sport Centar\nNakon poraza od Radnika u Bijeljini (2:1), najvatreniji navijači Čelika zatražili su sastanak sa Aydinom Olgunom, investitorom i prvim čovjekom zeničkog kluba.\nRobijaši su sinoć na svojoj Facebook stranici potvrdili da je sastanak održan, ali i da će uslijediti novi.\n“Napokon su članovi UG “Robijaši 1988 Zenica” dobili svojih pet minuta i održali sastanak sa investitorom i članom UO. Želimo transparentno obavijestiti javnost da se sastanak desio u 18 sati, te ćemo održati još jedan u ponedjeljak sa članom UO gdje ćemo provjeriti tačnost informacija o stanju računa, trenutno stanje u klubu i dobiti prostor kod gradonačelnika kako bi se trenutna situacija u klubu što prije riješila. Sastanak je trajao dva sata i trenutno fizički nismo u mogućnosti da ga rezimiramo, ali hoćemo. Po nama, ono najbitnije je da se napravio konačno neki iskorak ka saradnji sa UG “Robijaši 1988 Zenica”, jer smo do sada bili izolirani u potpunosti. Naš sljedeći radni korak je utakmica za vikend, pa onda opet radni ponedjeljak, nakon čega ćemo moći formirati sliku za javnost i znati kompletno stanje”, naveli su Robijaši.\naydin olgunnkcelikrobijasi zenica


Šutanovac: Vučić nastavlja da crta mete ljudima | Autonomija\n"Ovakva vlast postoji sve dok proizvodi neprijatelje i baš zato je odgovornost za atmosferu u kojoj se traži sledeća žrtva na Aleksandru Vučiću lično"\nPredsednik Demokratske stranke (DS) Dragan Šutanovac ocenio je danas, povodom pretnji glavnom uredniku Novinske agencije Beta Draganu Janjiću, da predsednik Srbije Aleksandar Vučić nastavlja da „ljudima crta mete“ i to samo nekoliko dana nakon ubistva čoveka od koga su na isti način pravili metu.\n„Zabrinjavaju pretnje i Draganu Janjiću i (predsedniku NUNS-a) Slaviši Lekiću, opoziciji i svim ljudima koji razumeju vreme u kome živimo, imaju hrabrosti da iznesu stav i koji su podsetili na sve ono šta je Vučić i njegova kamarila govorila o Oliveru Ivanoviću pre samo nekoliko meseci. Danas se najbolje pokazuje da nijedna pretnja nije bezazlena i upravo su pretnje dokaz da je pritisak sve veći i da je Vučić govor mržnje institucionalizovao kao odnos prema svima koji nisu deo režima„, naveo je on.\nLider DS je rekao da je glavni zadatak te stranke oslobađanje institucija od samovolje pojedinaca i da od toga neće odustati nikada.